Guerrero

Guerrero [gerero] je jeden zo štátov Mexika. Guerrero susedí so štátom Michoacán na západe, štátmi Mexiko, Morelos a Puebla na severe, štátom Oaxaca na východe a s Tichým oceánom na juhu. Rozloha štátu je 63 596 km² a podľa údajov z roku 2010 v ňom žije 3 386 706 obyvateľov. Hlavným mestom je Chilpancingo. Iné veľké mestá sú Acapulco, Iguala, a Taxco. Podnebie je na väčšine územia tropické. Guerrero je dôležitou turistickou destináciou. Turisti prichádzajú predovšetkým kvôli prímorským letoviskám na pobreží oceánu, ako je napríklad Acapulco. Zaujímavým cieľom je však tiež Taxco, koloniálne mesto známe ťažbou striebra a výrobou strieborných šperkov. Iné projekty Commons ponúka multimediálne súbory na tému Guerrero Zdroj Tento článok je čiastočný alebo úplný preklad článku Guerrero na českej Wikipédii.